**JP „ŠUME TUZLANSKOG KANTONA“D.D. Kladanj**

**Broj:12239/20**

**Datum:15.12.2020.godine**

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19 i 4/20), odredbe člana 121. Statuta JP „Šuma TK“ d.d.Kladanj, člana 6 stav 1 tačka 2.Pravilnika o radu, člana 3.1. Postupak prijema u radni odnos, prvih izmjena i dopuna Pravilnika o radu JP „Šume TK“ d.d.Kladanj, Odluke Uprave Društva o potrebi prijema u radni odnos, broj: 11384/20 od 19.11.2020. godine, i broj:9044/20 od 15.09.2020.godine, te Saglasnosti Ministartsva poljoprivrede, šumarstva i vodoprivrede TK, broj: 04/1-04-18709/20 od 30.09.2020.godine i broj:04/1-0426557 od 02.12.2020.godine, Odluke Direktora o raspisivanju javnog oglasa, broj: 12222/20 od 15.12.2020. godine, v.d. Direktor Preduzeća JP „Šume TK“d.d. Kladanj, raspisuje slijedeći:

**JAVNI OGLAS ZA PRIJEM U RADNI ODNOS**

**I**

DIONIČKO DRUŠTVO JP „ŠUME Tuzlanskog kantona“ Kladanj, skraćeni naziv JP „ŠUME TK“ d.d.Kladanj, sa sjedištem u ulici Fadila Kurtagića br.1 Kladanj (u daljem tekstu: Društvo) raspisuje Javni Oglas za prijem u radni odnos i to:

**Na određeno vrijeme, na period od 12 mjeseci, za radna mjesta:**

1. „Pratilac uz zglobni traktor“, Šumarija Banovići, broj izvršilaca 2;
2. „Kočijaš“, Šumarija „Srednja Drinjača“, broj izvršilaca 2;
3. „Autoelektričar“, Organizaciona jedinica „Sporedne djelatnosti“, broj izvršilaca 1;

**USLOVI KOJI MORAJU BITI ISPUNJENI**

**II**

Opći uslov za zaključenje Ugovora o radu za radna mjesta iz tačke I, je da je lice koje se prijavljuje na Javni oglas: -Da je navršilo 18 godina života; -Da je državljanin BiH, -Da im zdravstveno stanje psihofizičke sposobnosti odgovoaraju uslovima radnog mjesta na koje se prijavljuju, -Da se protiv njih ne vodi krivični postupak.

**III**

Uslovi za radna mjesta iz tačke I ovog Oglasa koji moraju biti ispunjeni, taksativno su navedeni kako slijedi:

1. **Radno mjesto: PRATILAC UZ ZGLOBNI TRAKTOR**

Lokacija radnog mjesta: Šumarija Banovići-rad na terenu

Potrebna kvalifikacija: KV/šum.

Potrebno radno iskustvo: 1 godina

Posebni uslovi: Ne

1. **Radno mjesto: KOČIJAŠ**

Lokacija radnog mjesta**:** Šumarija Srednja Drinjača irad na terenu

Potrebna kvalifikacija: NK/PK

Potrebno radno iskustvo: 6 mjeseci

Posebni uslovi: Ne

1. **Radno mjesto: AUTOELEKTRIČAR**

Lokacija radnog mjesta: Sporedne djelatnosti i rad na terenu

Potrebna kvalifikacija: KV/elektr.

Potrebno radno iskustvo: 1 godina

Posebni uslovi: Ne

**IV**

 **KRATAK OPIS POSLOVA**

**Radno mjesto: PRATILAC UZ ZGLOBNI TRAKTOR**

Porubljivanje (šproncanje) oble gradje;- Lifranje na kraćim distancama;- Stavljanje omči, kapa, papuča, kliješta i sl. na oblu gradju koja se vuče;- Zakivanje i iskivanje željeznih klinova;- Razvlačenje sajle od traktora do tereta; - Vezivanje oble gradje traktorskim priborom za vuču;- Zakivanje otkovanog tereta – oble gradje;- Praćenje traktora na cijeloj distanci privlačenja i izvoza , i otklanjanja prepreka u oba smjera;- Sortiranje oble gradje na šumskom radilištu;- Pomaganje traktoristi kod montaže pneumatika i točkova , kod demontiranja i natezanja lanaca na gume, montaže gusjenica i dr.;- Obavlja poslove signalista na trasi izvlačenja;- Obavlja i druge poslove po nalogu poslovođe za iskorištavanje šuma; - Za svoj rad odgovoran je neposredno te poslovođi za eksploataciju šuma.

**Radno mjesto: KOČIJAŠ**

Priprema animala prije početka radova te pregleda opremu i pribor za vuču;Isprezanje animala po završnom radnom vremenu ili u vrijeme pauze za odmor;Redovno održava, čisti i hrani animal u toku radnog vremena;Vodi računa o zdravstvenom stanju i kondiciji animala te zavisno od toga određuje mogući teret za vuču;Goni animal pod teretom i bez tereta uz uklanjanje eventualnih prepreka na šumskim vlakama,Zakiva i iskiva pribor za vuču alatom predviđenimza to;Primaknutu - izvezenu oblovinu uredno na šumskom stovarištu ili međustovarištu;Po završnom poslu animal čisti , prijavljeje eventualne povrede ili oboljenja i smješta u štalu;Blagovremeno poručuje oštečenu i dotrajalu opremu i pribor za vuču te sa kovačem iskiva animal i pregleda potkove;Obavlja i druge poslove po ukazanoj potrebi i nalogu poslovođe;Za svoj rad odgovara neposredno, te poslovođi na eksploatacije.

**Naziv radnog mjesta: AUTOELEKTRIČAR**

Opravka elektroinstalacija na svim vrstama vozila: traktora, autobusa, dizalica, teretnih vozila, gradjevinske mehanizacije, putničkih kola i dr.;Zamjena dotrajalih dijelova na sredstvima rada;Zamjena kiseline punjenje i formiranje akumulatora, Obezbjeđenje svjetlosne signalizacije na svim vrstama vozila; Vrši opravke startera, dinama, reglera, alternatora, elektropumpi i drugih uredjaja;Učestvuje u poslovima servisiranja za elektroinstalacije, Obezbjedjuje svjetlosne i signalne uredjaje za tehničku ispravnost vozila;Evidentiranje utroška rezervnih dijelova i troškova servisiranja odvojeno po sredstvima rada;Podnošenje mjesečnih izvještaja o nastalim troškovima po sredstvima rada i vrstama materijala;Vodjenje radnog naloga;Obavlja i druge poslove po nalogu Poslovodje za mehanizaciju i održavanje puteva;Za svoj rad odgovoran je neposredno te Poslovođi za mehanizaciju i održavanje puteva

**V**

Probni rad za radna mjesta iz tačke I ovog Oglasa, nije predviđen.

**VI**

**Kandidati su obavezni dostaviti slijedeću dokumentaciju:**

• Uredno popunjen i potpisan PRIJAVNI OBRAZAC koji se može preuzeti sa web stranice

 Društva (www.jpsumetk@bih.net.ba) i na protokolu u mjestu sjedišta Društva;

• Izvod iz matične knjige rođenih (original ili ovjerenu kopiju);

• Uvjerenje o državljanstvu (original ili ovjerenu kopiju);

* Potvrdu o prebivalištu –CIPS (original ili ovjerena kopija);

• Diploma o stečenom zanimanju, odnosno stručnoj spremi, koja se traži spram

 radnog mjesta na koje se kandidat prijavljuje (original ili ovjerenu kopiju);

• Dokaz o radnom iskustvu sa navedenim vremenskim periodima i radnim mjestima,

 odnosno Potvrda/Uvjerenje prethodnog poslodavca ili poslodavaca kod kojih je kandidat

 radio ili radi sa stručnom spremom i tačno navedenim periodima i radnim mjestima

 (original ili ovjerena kopija);

 • Uvjerenje o položenom stručnom ispitu ukoliko je u pitanju radno mjesto gdje je stručni ili

 drugi ispit, propisan kao uslov.

Ukoliko kandidati dostavljaju dokumentaciju u ovjerenoj kopiji ista ne može biti starija od 3 mjeseca od dana izdavanja do dana prijavljivanja na Javni oglas.

Uvjerenje o uplaćenim doprinosima se neće smatrati kao dokaz za traženo radno iskustvo.

**VII**

Prednost pri zapošljavanju imat će kandidati koji po posebnom zakonu imaju prioritet u zapošljavanju, ukoliko ispunjavaju opće i posebne uslove za radno mjesto na kojem se vrši zapošljavanje.

Prioritet u zapošljavanju kandidati dokazuju odgovarajućim dokumentima (Potvrda/Uvjerenje) koje prilažu prilikom prijave na javni oglas, pozivajući se na poseban Zakon po kojem imaju prednost.

**VIII**

Prednost iz tačke VII ne može ostvariti kandidat koji nije kumulativno dostavio svu dokumentaciju traženu tekstom Javnog oglasa bez obzira na razloge nedostavljanja iste.

**IX**

Ukoliko se kandidat prijavljuje na više radnih mjesta, za svako radno mjesto dužan je podnijeti posebnu prijavu za naznakom radnog mjesta na koje se prijavljuje, s tim da je dovoljno da originalnu dokumentaciju ili ovjerene kopije dokaza o ispunjavanju uslova priloži uz jednu prijavu, a uz ostale prijave dovoljne su priložene kopije, ukoliko su uslovi isti.

**X**

Samo izabrani kandidati bit će u obavezi u određenom roku dostaviti ljekarsko uvjerenje kao dokaz da njihovo zdravstveno stanje i psihofizičke sposobnosti odgovaraju uslovima radnog mjesta za zasnivanje radnog odnosa na konkretnom radnom mjestu.

**XI**

Samo izabrani kandidati bit će u obavezi u određenom roku dostaviti uvjerenje o nevođenju krivičnog postupka.

**XII**

Urednom prijavom na javni oglas smatra se uredno popunjen i potpisan PRIJAVNI OBRAZAC, zatim potpunom prijavom smatrat će se prijava uz koju su prilozeni svi dokazi o ispunjavanju opcih i posebnih uslova naznaceni u javnom oglasu, a blagovremenom prijavom smatra se prijava koja je podnesena u roku koji je odreden u javnom oglasu za prijem u radni odnos.

Neuredne, nepotpune i neblagovremeni prijave, bit će odbačene zaključkom.

**XIII**

Prijava na javni oglas koja nije potpisana i izvršena na prijavnom obrascu, te prijava koja je neuredno ispunjena (nisu popunjeni svi podaci iz prijavnog obrasca) odbacuje se kao nepotpuna zaključkom protiv kojeg nije dozvoljena žalba, a kandidat se eliminiše iz dalje procedure.

**XIV**

Pravo učešća u procesu izbora imaju svi kandidati cije su prijave uredne, potpune i blagovremene.

Kandidat koji se prijavio za radno mjesto po javnom oglasu, u okviru izborne procedure, pristupa usmenom ispitu-intervju.

Pitanja na Usmenom ispitu ima za cilj procjenu, odnosno mogu se odnositi na radno iskustvo kandidata, poznavanje rada na računaru, njegovu stručnu spremu i kvalifikacije, skolonost kandidata za timski rad i usvajanje novih znanja vezano za određeno radno mjesto, druge informacije koje je kandidat naveo u svojoj prijavi, djelastnost poslodavca i slično.

**XV**

Društvo će o vremenu i mjestu održavanja procesa izbora obavijestiti kandidate u pisanom obliku, putem obavijesti koja ce biti dostavljena na adresu kandidata, kao i na e-mail adresu ukoliko je ista navedena u prijavi, i to najmanje pet dana prije održavanja ispita. O daljnjem procesu izbora kandidati se mogu obavijestiti i usmeno ili putem telefona.

**XVI**

Rok za podnosenje prijava na Javni oglas je osam dana od dana njegove posljednje objave, s tim da se u rok za podnošenje prijava ne računa dan objavljivanja javnog oglasa, već se rok računa slijedećeg dana od dana njegove posljednje objave.

**XVII**

Prijave sa traženom dokumentacijom dostaviti lično ili preporučenom poštom na adresu na koje se kandidat prijavljuje:

* **Za radno mjesto iz tačke I. pod rednim brojem 1. na adresu;**

 **JP „ŠUME TK“ d.d. Kladanj-ŠG „SPREČKO“ Živinice, Ul.Oslobođenja 13, 75270 Živinice**

* **Za radno mjesto iz tačke I. pod rednim brojem 2. i 3. na adresu;**

**JP „ŠUME TK“d.d.Kladanj-ŠG „Konjuh“ Kladanj, Ul.Patrriotske lige bb, 75280 Kladanj**

**Sa naznakom: „Prijava na Javni oglas za za radno mjesto-(navesti radno mjesto za koje se prijavljuje)“ -Ne otvarati“.**

 v.d. D I R E K T O R

 \_\_\_\_\_\_\_\_\_\_\_\_\_\_\_\_\_\_\_\_\_\_

 Almir Huskić, dipl.ing.šum